Ducatus Varsoviae
Ducatus Varsoviae anno 1807 post Borussiam et Russiam a Franciae exercitu victas Pace Tilsae e regionibus annis 1793 et 1795 a Borussia Poloniae demptis conditus est.

Historia 

Dux Fridericus Augustus I rex Saxoniae a Napoleone imperatore nominatus est. Ducatus Varsoviae semper socius fidelis Napoleonis fuit, praesertim in expeditione Russica imperatoris anno 1812. Re vera haec civitas a legato Franciae plus quam a Duce vel consilio ministrorum ducta est. Tamen constitutionem habuit et parlamentum duabus ex cameris electum est. Anno 1809 postquam Austria bello a Francia et Polonia victa est, Ducatus Pace Palatii Belli Fontis regiones australes ab Austria accepit. Post Napoleonem expeditione Russica victum fines Ducatus anno 1813 a militibus Russicis expugnati sunt. Consilio Vindobonensi maxima pars Ducatus Russiae data est. Tantum Res Publica Cracoviensis ad annum 1846 libera mansit.

Nexus externi 
 Textus constitutionis Ducatus Varsoviae (lingua Theodisca)

Notae 

Varsoviae Ducatus
Historia Poloniae
Regiones Poloniae
Bella Coalitionum
Condita 1807